
Text rozhodnutia
Súd: Krajský súd Košice Spisová značka: 1Co/96/2019 Identifikačné číslo súdneho spisu: 7715213294 Dátum vydania rozhodnutia: 31. 07. 2019 Meno a priezvisko sudcu, VSÚ: JUDr. Adriana Murínová ECLI: ECLI:SK:KSKE:2019:7715213294.2 Uznesenie Krajský súd v Košiciach v senáte zloženom z predsedníčky senátu JUDr. Adriany Murínovej a sudcov JUDr. Petra Tutka a JUDr. Slávky Zborovjanovej v spore žalobcu v 1. rade L. U., O.. XX.X.XXXX, V. Z. Č.. XXX a žalobcu v 2. rade E. U., O.. X.X.XXXX, V. Z. O. D. Č.. XX, obaja zastúpení JUDr. Jánom Kizivatom, advokátom so sídlom v Michalovciach, Kpt. Nálepku č. 8 proti žalovanému L.O. X., O.. XX.X.XXXX, V. Z. Č.. XXX, o určenie, že nehnuteľnosti sú v podielovom spoluvlastníctve, o odvolaní žalovaného proti rozsudku Okresného súdu Michalovce zo dňa 16. novembra 2018 č.k. 7C/337/2015 - 117 takto r o z h o d o l : P o t v r d z u j e uznesenie. Stranám sporu n e p r i z n á v a náhradu trov odvolacieho konania. o d ô v o d n e n i e : 1. Okresný súd Michalovce (ďalej len „súd prvej inštancie“ alebo „súd“) napadnutým uznesením vyslovil, že žalobcovi v 1. rade a žalobcovi v 2. rade priznáva voči žalovanému v celom rozsahu náhradu trov prvoinštančného a odvolacieho konania s tým, že výšku náhrady určí samostatným uznesením po právoplatnosti rozhodnutia, ktorým sa konanie končí. 2. Rozhodol tak potom, ako vo veci samej rozsudkom zo dňa 15.3.2015 č.k. 7C/337/2015 - 90 určil, že: 1/ žalobca v 1. rade je podielovými spoluvlastníkom na nehnuteľnostiach, zapísaných na LV č. XXX, D. F., D. Z., M.. Ú.. Z. R. Z. P. E. N. Č.. XXX - D. P. D. X. XXXX U. F. X. P. P. V. XX/XX K. N., 2/ žalobca v 2. rade je podielovými spoluvlastníkom na nehnuteľnostiach, zapísaných na LV č. XXX, D. F., D. Z., M.. Ú.. Z. R. Z. P. E. N. Č.. XXX/X - Z. Z. P. D. X. XXXX U. R. P. E. N. Č.. XXX/X D. X. XX U. F. X. P. P. V. XX/ XX K. N. a 3/ žalobcovi v 1. rade a žalobcovi v 2. rade priznal náhradu trov konania voči žalovanému, ktorý rozsudok Krajský súd v Košiciach zrušil vo výroku o trovách konania a v rozsahu zrušenia vrátil vec súdu prvej inštancie na posúdenie možnosti aplikácie ustanovenia § 257 CSP. 3. Po právnom posúdení veci podľa § 255 ods. 1, ods. 2, § 262 ods. 1 a 2, § 257, § 396 CSP súd prvej inštancie dospel k záveru, že v danom prípade podmienky pre aplikáciu § 257 CSP splnené neboli. Dôvodil, že žalovaný napriek tomu, že mal dostatok objektívnych informácii o reálnom skutkovom stave, odmietol sa so žalobcami vyporiadať mimosúdne a z dôvodu konania žalovaného, žalobcovia sa museli domáhať svojich práv podaním žaloby na súde a so svojou žalobou uspeli, preto súd priznal žalobcovi v 1. rade a žalobcovi v 2. rade nárok na náhradu trov prvoinštančného a odvolacieho konania voči žalovanému v celom rozsahu. 4. Proti tomuto uzneseniu podal v zákonnej lehote odvolanie žalovaný, ktorý navrhol uznesenie Okresného súdu Michalovce zo dňa 16.11.2018 pod sp. zn. 7C/337/2015 zrušiť a vec vrátiť súdu prvej inštancie na ďalšie konanie alebo uznesenie zmeniť a trovy konania stranám sporu nepriznať. Namietol, že súd prvej inštancie sa nevysporiadal s jeho tvrdením, že súd nesprávoplatnil rozsudok v roku 2011, čím bol vinou súdu uvedený do omylu a z napadnutého uznesenia mu nie je jasné, na základe akých skutočností súd neaplikoval ustanovenie § 257 CSP. Tvrdil, že došlo k porušeniu práva na spravodlivý proces z dôvodu, že súd nevyvrátil ním tvrdené skutočnosti, na základe ktorých by mohlo byť použité § 257 CSP. Dodal, že vyporiadanie podielového spoluvlastníctva je osobitným druhom konania, v ktorom súd nie je viazaný návrhmi strán o spôsobe jeho vyporiadania, a preto zásadu úspechu alebo neúspechu v ňom nemožno aplikovať. 5. Žalobca v 1. rade a žalobca v 2. rade sa vyjadrili k odvolaniu prostredníctvom svojho právneho zástupcu dňa 16.01.2019. Vo vyjadrení navrhli napadnuté uznesenie ako vecne správne potvrdiť a žiadnej zo strán nepriznať nárok na náhradu trov odvolacieho konania. Poukázali na ustálenú judikatúru, podľa ktorej všeobecný súd nemusí dať odpoveď na všetky otázky strany sporu, ale len na tie, ktoré majú pre vec podstatný význam. Zdôraznili, že z odôvodnenia napadnutého uznesenia vyplýva, že súd prvej inštancie sa zaoberal možnosťou aplikácie ustanovenia § 257 CSP, avšak na jeho použitie neboli splnené kumulatívne podmienky, majúc za preukázané, že žalovaný nemal záujem vyriešiť vec mimosúdne, v súlade s právoplatnými rozhodnutiami o určení vlastníckeho práva k nehnuteľnostiam, nakoľko chcel tieto vzťahy vyriešiť vyporiadaním podielového spoluvlastníctva na základe nesprávneho zápisu v príslušnej evidencii katastra nehnuteľností, o ktorom mal žalovaný vedomosť. Podľa názoru žalobcov súd prvej inštancie preto rozhodol správne o trovách konania podľa § 255 ods. 1 CSP, K tvrdeniu žalovaného, že konanie o vyporiadanie podielového spoluvlastníctva je osobitným druhom konania, žalobcovia podčiarkli, že predmetom tohto sporu bolo určenie, že nehnuteľnosti sú v podielovom spoluvlastníctve. 6. Žalovaný v replike na vyjadrenie žalobcov uviedol, že v konaní a tiež vo vyjadrení žalobcov zo dňa 16.01.02019 bolo mylne interpretované, že o nesprávnom zápise na liste vlastníctva vedel. Zdôraznil, že jeho predchodkyne prehlásili, že súdny spor mali ukončený v roku 2011a žalovaný o nesprávnom zápise podielov jeho predchodkýň nevedel. Upozornil, že žalobcom navrhol dohodu, ktorú oni neakceptovali. 7. Odvolací súd (§ 34 CSP) prejednal odvolanie žalovaného ako podané včas oprávnenou osobou proti rozhodnutiu, proti ktorému je odvolanie prípustné, bez nariadenia pojednávania v zmysle § 385 ods. 1 CSP a contrario, v rozsahu vyplývajúcom z ust. § 379 a § 380 CSP a dospel k záveru, že odvolaniu žalovaného nie je možné vyhovieť. 8. Po preskúmaní obsahu spisu a uznesenia o trovách konania odvolací súd konštatuje, že rozhodnutiu súdu prvej inštancie nemožno vytknúť, že by súd vzal do úvahy skutočnosti, ktoré z vykonávaných dôkazov alebo z prednesov sporových strán nevyplynuli, ani inak nevyšli za konania najavo, že by opomenul niektoré rozhodujúce skutočnosti, alebo že by na zistený skutkový stav aplikoval nesprávne zákonné ustanovenia alebo použité zákonné ustanovenia nesprávne vyložil. Súd prvej inštancie dospel k správnym skutkovým zisteniam, z ktorých vyvodil správny právny záver a vecne správne rozhodol, ak vyslovil, že žalobcovi v 1. rade a žalobcovi v 2. rade priznáva voči žalovanému v celom rozsahu náhradu trov prvoinštančného a odvolacieho konania, vychádzajúc zo záveru, že v danom prípade neboli splnené podmienky pre aplikáciu ustanovenia § 257 CSP. 9. Vecne správne a zákonu zodpovedajúce sú aj dôvody uznesenia, s ktorými sa odvolací súd v celom rozsahu stotožňuje a na tieto odkazuje (§ 387 ods. 2 CSP) a preto len na zdôraznenie správnosti napadnutého uznesenia o trovách konania dodáva: 10. Pokiaľ žalovaný spochybňoval správnosť napadnutého uznesenia tvrdením o existencii dôvodov hodných osobitného zreteľa v zmysle § 257 CSP, pre ktoré navrhoval nepriznať žalobcom nárok na náhradu trov konania, je nutné konštatovať, že žalovaný vo svojom odvolaní neuvádza žiadne také relevantné skutočnosti a okolnosti posudzovaného sporu, ktoré by mohli založiť záver o existencii dôvodov hodných osobitného a ktoré by odôvodňovali nepriznanie náhrady trov konania žalobcom. 11. S prihliadnutím na skutkové okolnosti prejednávaného sporu je odvolací súd v zhode so súdom prvej inštancie v jeho závere, že dôvody, ktoré by aplikáciu ustanovenia § 257 CSP odôvodňovali, nie sú naplnené. Samotná skutočnosť, že súd nesprávoplatnil rozsudok v roku 2011, čím bol vinou súdu uvedený do omylu, nemôže byť bez ďalšieho takou okolnosťou hodnou osobitného zreteľa, ktorá by mohla zakladať dôvod na nepriznanie náhrady trov konania žalobcom. Za dôvod hodný osobitného zreteľa odvolací súd nepovažuje ani tú skutočnosť, že žalobcovia pred začatím sporu nepristúpili na dohodu, ktorú im navrhol žalovaný. Na vecnej správnosti napadnutého uznesenia nemôže nič zmeniť ani odvolacia námietka žalovaného založená na tvrdení, že vyporiadanie podielového spoluvlastníctva je osobitným druhom konania, v ktorom súd nie je viazaný návrhmi strán o spôsobe jeho vyporiadania, a preto zásadu úspechu alebo neúspechu v ňom nemožno aplikovať, nakoľko vyporiadanie podielového spoluvlastníctva predmetom sporu nebolo. 12. Ako neopodstatnenú odvolací súd vyhodnotil i námietku žalovaného týkajúcu sa nepreskúmateľnosti, resp. nedostatočnej odôvodnenosti písomného vyhotovenia rozhodnutia prvoinštančného súdu, lebo súd v odôvodnení napadnutého rozhodnutia zrozumiteľným spôsobom uviedol dôvody svojho rozhodnutia. Uznesenie je dostatočne zrozumiteľné a určité. Súd prvej inštancie v ňom totiž uviedol úvahy, pre ktoré dospel k záveru o neexistencii dôvodov hodných osobitného zreteľa pri rozhodovaní o trovách konania. Preskúmavané rozhodnutie podľa názoru odvolacieho súdu nemožno považovať za svojvoľné, zjavne neodôvodnené, resp. ústavne nekonformné, pretože súd pri svojom rozhodovaní rešpektoval kautely určujúce minimálnu mieru racionality a konzistencie skutkovej a právnej argumentácie, pri výklade a aplikácii zákonných predpisov sa neodchýlil od znenia príslušných ustanovení a nepoprel ich účel a význam. Nepochybne súd je povinný uviesť dôvody pre svoje rozhodnutie, avšak táto povinnosť nemôže byť chápaná ako príkaz predložiť detailnú odpoveď na každý argument, ktorý strana sporu v konaní uvedie (por. m.m. Ruiz Torija c. Španielsko z 9. decembra 1994, séria A, č. 303-A, s. 12, § 29; Hiro Balani c. Španielsko z 9. decembra 1994, séria A, č. 303-B; Georgiadis c. Grécko z 29. mája 1997; Higgins c. Francúzsko z 19. februára 1998, rozhodnutie Ústavného súdu Slovenskej republiky sp. zn. IV. ÚS 115/03, III. ÚS 119/03-30), a iba skutočnosť, že žalobca sa s právnym názorom všeobecného súdu nestotožňuje, nemôže viesť k záveru o zjavnej neodôvodnenosti alebo arbitrárnosti súdneho rozhodnutia súdu (por. napr. rozhodnutie Ústavného súdu Slovenskej republiky sp. zn. I. ÚS 188/06). 13. Zo všetkých uvedených dôvodov preto odvolací súd uznesenie v napadnutom výroku o trovách konania podľa § 387 ods. 1 CSP potvrdil ako vecne správne. 14. Výrok o trovách odvolacieho konania sa zakladá na ust. § 396 ods. 1 CSP v spojení s § 255 ods. 1 CSP a § 262 ods. 1 CSP. 15. Žalovaný nemal úspech v odvolacom konaní, preto mu náhrada trov odvolacieho konania nepatrí. Žalobcovia úspech v odvolacom konaní mali, avšak ich náhradu výslovne nežiadali, preto súd stranám sporu náhradu trov odvolacieho konania nepriznal. 16. Toto rozhodnutie prijal senát Krajského súdu v Košiciach pomerom hlasov 3:0 (§ 393 ods. 2 CSP). Poučenie: Proti tomuto rozhodnutiu odvolanie n i e j e prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, c) strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d) v tej istej veci sa už prv právoplatne rozhodlo alebo v tej istej veci sa už prv začalo konanie, e) rozhodoval vylúčený sudca alebo nesprávne obsadený súd, alebo f) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 CSP). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne (§ 421 ods. 1 CSP). Dovolanie v prípadoch uvedených v odseku 1 nie je prípustné, ak odvolací súd rozhodol o odvolaní proti uzneseniu podľa § 357 písm. a) až n) (§ 421 ods. 2 CSP). Dovolanie podľa § 421 ods. 1 nie je prípustné, ak a) napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b) napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c) je predmetom dovolacieho konania len príslušenstvo pohľadávky a výška príslušenstva v čase začatia dovolacieho konania neprevyšuje sumu podľa písmen a) a b). Na určenie výšky minimálnej mzdy v prípadoch uvedených v odseku 1 je rozhodujúci deň podania žaloby na súde prvej inštancie (§ 422 ods. 1, 2 CSP). Dovolanie len proti dôvodom rozhodnutia nie je prípustné (§ 423 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 1, 2 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť podľa odseku 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 ods. 2 CSP). Rozsah, v akom sa rozhodnutie napáda, môže dovolateľ rozšíriť len do uplynutia lehoty na podanie dovolania (§ 430 CSP).

